Jondal kyrkje

Jondal kyrkje står i Jondal sentrum i Ullensvang kommune i Vestland fylke, og er ei langkyrkje bygd i tre i 1888. Kyrkja er med sine 700 sitjeplassar den største i Hardanger, og ho vert òg kalla Hardangerkatedralen. Altertavla syner nedtakinga av Jesus frå krossen, og er måla av Nils Bergslien. Jondal kyrkje er soknekyrkje i Jondal sokn i Hardanger og Voss prosti. Ho er den einaste kyrkja tilhøyrande Den norske kyrkja i kommunen, men Herand bedehus i Herand er òg vigsla til kyrkjeleg bruk. Ved avviklinga av prestegjelda frå 2004 låg kyrkja i Ullensvang prestegjeld. Tidlegare kyrkjer i Jondal Den noverande kyrkja er den tredje kjende på staden, og det har vore kyrkje i Jondal sidan mellomalderen. Den fyrste var ei stavkyrkje som finst nemnd i kjelder frå 1309. Mellomaldekyrkja stod til 1725 då ho vart riven fordi ho var i dårleg stand. Ho vart erstatta av ei lafta kyrkje som stod til ho vart riven i samband med bygginga av den noverande kyrkja i 1888. Fotnotar Bakgrunnsstoff Nettstaden til Jondal sokn «Jondal kyrkje». Kirkesøk. Den norske kyrkja. Jondal kyrkje i kulturminnesok.no, nettstaden til Riksantikvaren Om Jondal sokn på nettstaden til Den norske kyrkja Arkivverket: Prestegjeld og sogn i Hordaland «Kirkebøker, Hordaland» på nettstaden til Arkivverket Arkivert 2009-03-22 ved Wayback Machine. Oversyn over gravminne i Jondal kommune på nettstaden disnorge.no